《河水清为兴济青县两县令赋》
明代·傅扆

河水清，嗟无鱼，文禽枵腹绝所茹。若近若远皆枳棘，一望漫漫乏人居。

困守河干艰一饱，焉同劲翮腾天衢。恨禽不及懿公鹤，稻粱充足乘行车。

河水清，清且浅，托迹咫尺翼莫展。鴳斥莫笑文禽蹇，羽毛熠熠镂金管。

作者简介：（1614—1684）明末清初山东新城人，字兰生，一字彤臣，号丽农。顺治十二年进士。初授河间府推官，官至监察御史。十七年出按江西，闻九江兵缺饷将变，兼程赶到，喻以大义，并给两月饷，事乃定。次年，乞养亲而归。康熙间，举鸿博，罢归。工诗文，亦善作词曲。有《清槻堂四种》、《增订尧山堂外纪》、《姓谱增补》等。